Diari Oficial de la Generalitat Valenciana


Sumari del DOGV 9227, del 01-12-2021 (2021/12427)

RESOLUCIÓ de 24 de novembre de 2021, de la Conselleria d'Innovació, Universitats, Ciència i Societat Digital, per la qual es convoquen, per a l'exercici 2022, subvencions del Programa per al suport a persones investigadores amb talent - Pla GenT.
------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9227

Data del DOGV
:   01-12-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/12678


Data del document
:   24-11-2021

Organisme emissor
:   Conselleria d'Innovació, Universitats, Ciència i Societat Digital

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria d'Innovació, Universitats, Ciència i Societat Digital
    * ajuda pública

RESOLUCIÓ de 24 de novembre de 2021, de la Conselleria d'Innovació, Universitats, Ciència i Societat Digital, per la qual es convoquen, per a l'exercici 2022, subvencions del Programa per al suport a persones investigadores amb talent - Pla GenT. [2021/12952]  
Mitjançant l'Ordre 17/2020, de 21 de setembre, de la Conselleria d'Innovació, Universitats, Ciència i Societat Digital, s'estableixen les bases reguladores per a la concessió de subvencions del Programa per al suport a persones investigadores amb talent - Pla GenT (DOGV 8912, 24.09.2020). En el títol II es regulen les disposicions específiques segons la mena de subvenció.  
En virtut del que s'exposa, i de conformitat amb els articles 160.4.b i 166 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, resolc:  
  
Primer. Objecte i condicions de la concessió de la subvenció  
1. Convocar, per a l'exercici 2022, les diverses subvencions regulades en l'Ordre 17/2020, de 21 de setembre, de la Conselleria d'Innovació, Universitats, Ciència i Societat Digital, per la qual s'estableixen les bases reguladores per a la concessió de subvencions del Programa per al suport a persones investigadores amb talent - Pla GenT, publicada en el DOGV número 8912, de 24.09.2020 (bases reguladores en les referències posteriors en aquesta norma). Aquestes subvencions figuren com a annexos d'aquesta resolució:  
a) Subvencions per a la contractació de personal investigador doctor d'excel·lència per a desenvolupar un projecte d'R+D+I a la Comunitat Valenciana (CIDEGENT): annex I.  
b) Subvencions per a la contractació de personal investigador doctor amb experiència internacional (CDEIGENT): annex II.  
c) Subvencions a l'excel·lència científica de júniors investigadors (SEJIGENT): annex III.  
2. Les condicions per a la sol·licitud, la tramitació, la resolució i la notificació seran les que estableixen les bases reguladores esmentades.  
  
Segon. Finançament i import de la convocatòria  
1. Les subvencions que es convoquen per a l'exercici 2022 per aquesta resolució es finançaran amb càrrec a la línia S8252000 del programa pressupostari 542.50, Recerca, desenvolupament tecnològic i innovació (R+D+I), del pressupost de despeses de la Generalitat per a l'any 2022, amb un import estimat de 45.394.383,00 euros, condicionat a l'existència de crèdit adequat i suficient per a això en els pressupostos de la Generalitat per a l'any 2022. Aquestes subvencions són susceptibles de ser finançades per la Unió Europea a través del Programa operatiu del Fons Europeu de Desenvolupament Regional.  
2. La quantia màxima establida en l'apartat 1 es podrà incrementar amb una quantia addicional de l'import total, quan, a conseqüència de la concurrència d'alguna de les circumstàncies previstes en l'article 58 del Reglament que desplega la Llei 38/2003, de 17 de novembre, general de subvencions, aprovat pel Reial decret 887/2006, de 21 de juliol, es produïsca un augment de crèdit disponible abans de la resolució de concessió de les ajudes regulades per aquesta resolució.  
3. L'efectivitat de la quantia addicional queda condicionada a la declaració de disponibilitat del crèdit a conseqüència de les circumstàncies assenyalades abans i, si és el cas, a l'aprovació prèvia de la modificació pressupostària procedent, en un moment anterior a la resolució de la concessió.  
4. En tot cas, l'import global màxim per a l'exercici 2022, així com les seues modificacions eventuals, es farà públic, en el Diari Oficial de la Generalitat Valenciana, mitjançant una resolució de la Conselleria d'Innovació, Universitats, Ciència i Societat Digital, així com en el web de la conselleria esmentada, amb caràcter previ a la resolució de la concessió, sense que aquesta publicitat implique l'obertura d'un termini per a presentar noves sol·licituds, ni l'inici d'un nou còmput de termini per a resoldre.  
5. Per a cada anualitat, el pagament anticipat del cent per cent de l'import de les subvencions que es convoquen mitjançant aquesta resolució es farà si la llei de pressupostos de la Generalitat o una altra norma així ho preveuen. En cas contrari, els beneficiaris efectuaran el pagament, amb una justificació prèvia, de la realització de l'activitat objecte de subvenció.  
6. Per a la bestreta de les subvencions, les entitats beneficiàries hauran d'aportar com a garantia un aval bancari per un import igual a la quantitat anticipada incrementada en un 1 %.  
Queden exonerades d'aportar aquesta garantia les entitats que assenyala l'article 171.5 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i l'article 42.2 del Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions.  
  
Tercer. Persones beneficiàries  
Podran ser persones beneficiàries d'aquestes subvencions les previstes en les bases reguladores, sempre que complisquen els requisits fixats en aquestes i els que addicionalment dispose l'annex corresponent a cada modalitat de subvenció d'aquesta convocatòria.  
  
Quart. Sol·licituds i documentació  
1. Les sol·licituds s'hauran de presentar exclusivament mitjançant el procediment previst en la seu electrònica de la Generalitat, a la qual es pot accedir a través de l'URL https://sede.gva.es/va/. I serà l'última sol·licitud presentada, dins del termini establit, l'única que es considerarà vàlida a l'efecte de tramitar l'expedient.  
2. En la pàgina web de la Conselleria d'Innovació, Universitats, Ciència i Societat Digital,   
https://innova.gva.es/va/web/ciencia/convocatories\_2022, estaran també disponibles els models normalitzats per a acompanyar la sol·licitud.  
3. Per a totes les convocatòries, en cada ajuda sol·licitada, hauran d'incloure la signatura de la persona que tinga la representació legal de l'entitat i de la persona sol·licitant de l'ajuda, i la primera la podran substituir els centres d'investigació, mitjançant la presentació d'una llista de persones sol·licitants, signada pel representant legal, per a la qual cosa hauran d'utilitzar el model normalitzat que estarà disponible en la pàgina web de la Conselleria d'Innovació, Universitats, Ciència i Societat Digital:   
https://innova.gva.es/va/web/ciencia/convocatories\_2022.  
4. Un mateix investigador o una mateixa investigadora no podrà presentar sol·licituds a més d'una modalitat de subvenció de les que es convoquen mitjançant aquesta resolució. En cas de presentar diverses sol·licituds, només es considerarà vàlida l'última sol·licitud presentada dins del termini.  
  
Cinqué. Termini i lloc de presentació de les sol·licituds  
1. El termini per a presentar les sol·licituds serà el comprés entre el 7 de gener de 2022 i el 27 de gener de 2022, els dos inclusivament.  
2. Les sol·licituds i la documentació necessàries per a cada modalitat de subvenció s'hauran de presentar telemàticament, a través de la seu electrònica de la Generalitat Valenciana https://sede.gva.es/va/, accedint al tràmit corresponent. Les sol·licituds es podran tramitar amb certificat digital o sense.  
3. La sol·licitud realitzada amb certificat digital, acompanyada de tota la documentació necessària segons la modalitat de subvenció de què es tracte, s'haurà de presentar quan es completen tots els passos del tràmit telemàtic.  
4. La sol·licitud realitzada sense certificat digital, acompanyada de tota la documentació necessària segons la modalitat de subvenció de què es tracte, després de completar tots els passos del tràmit telemàtic, s'haurà d'imprimir en paper i, amb la signatura original manuscrita, s'haurà de presentar en un dels registres previstos en l'article 16.4 de la Llei 39/2015, d'1 octubre, del procediment administratiu comú de les administracions públiques (LPAC).  
Els serveis de correus a l'estranger, públics o privats, no són registres vàlids, de conformitat amb l'article 16.4 de la Llei 39/2015, d'1 d'octubre. En el cas que es presente la sol·licitud en un d'aquests serveis, la data de registre d'aquesta serà la d'entrada en un registre vàlid. No s'acceptaran les sol·licituds que presenten un registre que no siga d'entrada.   
5. Es consideraran efectivament presentades les sol·licituds signades i registrades dins de termini, que incloguen tant els formularis com la resta dels documents determinats com a part integrant de la sol·licitud per a cada subvenció en l'annex corresponent.  
  
Sisé. Criteris de valoració, termini de resolució i inici d'activitat, notificació i recursos  
1. Les sol·licituds s'hauran de tramitar de conformitat amb el que estableixen les bases reguladores, i la resolució de concessió d'aquestes s'haurà d'efectuar en règim de concurrència competitiva.  
2. Les sol·licituds presentades es valoraran d'acord amb els criteris i el barem que, per a cadascuna de les subvencions, es determinen en el títol II de les bases reguladores.  
3. En el cas de produir-se un empat en la puntuació total obtinguda per les sol·licituds durant el procés d'avaluació, es dirimirà d'acord amb el que s'estableix en l'article 18 de les bases reguladores. En la taula de l'annex IV, figuren les dades disponibles procedents del Sistema Integrat d'Informació Universitària relatives al desequilibri per raó de gènere per àrees temàtiques de l'Agència Estatal d'Investigació.  
  
4. La resolució de les subvencions convocades i la seua notificació es faran d'acord amb el que estableix l'article 20 de les bases reguladores. El termini màxim per a resoldre les sol·licituds presentades i per a concedir les subvencions que s'estableixen en aquesta convocatòria serà de sis mesos a partir de la data de finalització del termini de presentació de les sol·licituds. El còmput s'interromprà durant el termini requerit per a l'esmena per la persona interessada. Transcorregut aquest termini sense que hi haja recaigut la resolució, s'entendrà desestimada la sol·licitud de concessió de la subvenció, en els termes previstos en els articles 25 de l'LPAC i 25.5 de la Llei 38/2003, de 17 de novembre, general de subvencions.  
5. Contra les resolucions dels procediments de concessió de les subvencions, que posen fi a la via administrativa, la persona interessada podrà optar entre interposar un recurs potestatiu de reposició davant del mateix òrgan que l'ha dictada, d'acord amb els articles 112, 123 i 124 de l'LPAC, o bé impugnar-la directament davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptats a partir de la notificació, per a la qual cosa haurà de formular el recurs contenciós administratiu corresponent a l'empara dels articles 10.1, lletra a, i 46.1 de la Llei 29/1998, de 13 de juliol, reguladora de la jurisdicció contenciosa administrativa. En cap cas es podrà simultaniejar la interposició dels dos recursos.  
6. A l'efecte del que preveu l'article 40.1 de Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i l'article 6.3.a de les bases reguladores, les persones beneficiàries de les subvencions convocades en l'annex III hauran d'iniciar la seua activitat, ineludiblement, en l'exercici 2022. En la resta de les subvencions, les persones beneficiàries hauran d'iniciar la seua activitat en 2022 i, si és el cas, en 2023, si la incorporació del personal investigador es produeix en aquesta anualitat.  
  
Seté. Protecció de dades personals  
Les subvencions objecte de la convocatòria requereixen el tractament de dades personals de les persones sol·licitants de la subvenció, els representants i els tercers, en els termes següents:  
a) Responsable del tractament: Conselleria d'Innovació, Universitats, Ciència i Societat Digital, amb seu a l'avinguda Claude Combaldie, s/n, 03671 Alacant; adreça electrònica de contacte:   
gzfjkqbwzojhsqzimzroodtiy@xkf.pw.  
b) Categoria i origen de les dades que s'han de tractar: dades personals identificatives, de contacte i de qualsevol altra naturalesa que es recullen per mitjà de formularis, consulta a plataformes autonòmiques d'interoperabilitat (PAI) o a altres administracions públiques, en cas que no hi haja oposició a aquesta consulta, i la documentació que lliuren els sol·licitants i els representants legals.  
Si la documentació presentada conté dades de terceres persones, prèviament a la comunicació d'aquestes dades a la Conselleria, els sol·licitants i els representants legals hauran d'informar-les del tractament de les seues dades per part de la Conselleria, en els termes previstos en aquest precepte.  
c) Finalitats del tractament i base jurídica: amb base jurídica en el compliment d'una missió realitzada en interés públic, l'exercici de poders públics i en el compliment de les obligacions legals segons les bases reguladores d'aquesta convocatòria i altres normes aplicables, incloent-hi les que regulen el tràmit electrònic, les dades personals es tractaran per a tramitar i gestionar la subvenció. En compliment dels principis de publicitat i transparència, les subvencions concedides es publicaran, segons el que corresponga, en el web de la Conselleria a l'efecte de notificar, en el portal de transparència de la Generalitat Valenciana i en el Sistema Nacional de Publicitat de Subvencions, amb la indicació, segons cada cas, de la convocatòria, el programa i el crèdit pressupostari al qual s'imputen, el beneficiari, la quantitat concedida i l'objectiu o la finalitat de la subvenció.  
d) Destinataris de les dades: les dades personals es podran comunicar tant a la PAI, per a comprovar les dades de sol·licitants o les situacions socioeconòmiques previstes per a la baremació, com a altres administracions i institucions públiques, entre les quals hi ha, sense caràcter limitador, els òrgans de caràcter autonòmic, local, estatal i de la UE, els òrgans judicials i el Ministeri Fiscal, el Tribunal de Comptes, les Corts Valencianes, la Sindicatura de Comptes, la IGAE, el Defensor del Poble, el Síndic de Greuges, l'Agència Valenciana Antifrau, el delegat de Protecció de Dades i altres tercers subjectes de dret privat amb interés legítim i/o dret d'accés en el procediment.  
e) Totes les dades sol·licitades per mitjà del formulari de sol·licitud, així com la documentació vinculada, són necessàries per a poder tramitar la sol·licitud. La falta de comunicació d'aquestes dades a la Conselleria comportarà les conseqüències que preveu l'ordenament jurídic.  
f) Termini de conservació de dades: les dades personals es conservaran durant el temps necessari per a complir la finalitat per a la qual s'han recollit i pels terminis que estableixen les normes vigents per a complir les obligacions i les responsabilitats legals, i se suprimiran d'acord amb el que es preveu en la normativa d'arxius i documentació.  
g) Drets: la persona interessada pot exercir els drets d'accés, rectificació, supressió, oposició, limitació en el tractament, portabilitat i no ser objecte d'una decisió basada únicament en el tractament automatitzat, mitjançant les vies següents:  
- Tràmit electrònic que es pot consultar en la pàgina web de la Conselleria, en l'apartat http://innova.gva.es/va/proteccio-de-dades.  
- Enviant la petició a qualsevol de les adreces postals següents:  
  
· Avinguda Claude Combaldie, s/n, 03583 Alacant.  
· Avinguda de Campanar, 32, 46375 València.  
- De manera presencial en el registre de la Conselleria situat en les adreces anteriors.  
L'exercici dels drets requereix la identificació inequívoca de la persona interessada o del seu representant.  
h) Dret a reclamar davant de l'autoritat de control: la persona interessada pot presentar una reclamació davant de l'Agència Espanyola de Protecció de Dades (www.aepd.es) si considera que no s'han atés els seus drets o s'ha vulnerat el tractament de les seues dades personals. Prèviament, pot contactar amb el delegat o la delegada de Protecció de Dades de la Generalitat Valenciana a través de wne@crn.oi o dirigir-se al passeig de l'Albereda, 16, 46644 València.  
  
Huité. Obligacions de transparència per a les entitats privades que reben subvencions a l'empara de la convocatòria  
En compliment de l'article 3 de la Llei 19/2013, de 9 de desembre, de transparència, accés a la informació pública i bon govern, de l'article 3 de la Llei 2/2015, de 2 d'abril, de transparència, bon govern i participació ciutadana de la Comunitat Valenciana, i de l'article 18 de la Llei general de subvencions, les entitats beneficiàries d'una subvenció hauran de complir les obligacions de transparència següents:  
  
1. Les entitats que perceben durant el període d'un any ajudes o subvencions públiques en una quantia superior a 100.000 euros o quan, almenys, el 40 % del total dels seus ingressos anuals tinguen caràcter d'ajuda o subvenció pública, sempre que arriben, com a mínim, a la quantitat de 5.000 euros, hauran de complir les obligacions de publicitat activa que recull el capítol II del títol I de la Llei 19/2013, de 9 de desembre. En particular, hauran de publicar en els termes previstos en els principis generals de l'article 5 d'aquesta llei la informació institucional i organitzativa de l'article 6 i l'econòmica i pressupostària de l'article 8 d'aquesta.  
2. Les entitats que perceben durant el període d'un any ajudes o subvencions, de l'Administració autonòmica o de qualsevol altra entitat enumerada en l'article 2 de la Llei 2/2015, de 2 d'abril, per un import superior a 10.000 euros, hauran de fer la publicitat adequada a aquesta, i indicar-hi almenys l'entitat pública concedent, l'import rebut i el programa, l'activitat, la inversió o l'actuació subvencionada. La difusió d'aquesta informació s'ha de fer preferentment en les pàgines web corresponents. En cas que no disposen de pàgina web en què fer aquesta publicitat, podran complir aquesta obligació en el portal que pose a la seua disposició l'òrgan concedent. Per a això, durant el període de justificació de l'ajuda concedida, ho hauran de comunicar a l'entitat concedent perquè li faça publicitat en el web corresponent.  
  
3. Sense perjudici de les obligacions que preveuen els apartats anteriors, tots els beneficiaris de la subvenció hauran de fer la publicitat adequada del caràcter públic del finançament de programes, activitats, inversions o actuacions de qualsevol mena que siguen objecte de subvenció, incloent-hi el logotip de la Generalitat Valenciana en mitjans de difusió com ara cartells, materials impresos, mitjans electrònics o audiovisuals i en qualsevol altre mitjà de publicitat en què es faça de l'activitat subvencionada.  
  
Nové. Pla de control  
El pla de control es publicarà en l'enllaç següent:   
http://innova.gva.es/va/web/ciencia/convocatories\_2022. Aquest pla de control suposarà, sobre una mostra aleatòria d'expedients, una anàlisi a posteriori i de qualitat, consistent en l'avaluació de l'expedient complet (informes de progrés i seguiment anuals, informes finals, memòria final) una vegada finalitze el període de subvenció i els beneficiaris presenten la documentació obligatòria. L'import mínim d'ajuda controlada arribarà, almenys, al 20 % del crèdit inicial de què dispose la línia de subvenció.  
  
Desé. Entrada en vigor  
Aquesta resolució entrarà en vigor l'endemà de publicar-se en el Diari Oficial de la Generalitat Valenciana.  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra aquesta resolució, que posa fi a la via administrativa, es podrà recórrer potestativament en reposició, o s'hi podrà plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició s'haurà d'interposar davant de l'òrgan que haja dictat l'acte en el termini d'un mes comptador des de l'endemà de la publicació d'aquesta resolució.  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana en el termini de dos mesos comptadors des de l'endemà de la publicació d'aquesta resolució.  
  
Alacant, 24 de novembre de 2021- La consellera d'Innovació, Universitats, Ciència i Societat Digital: Carolina Pascual Villalobos.  
  
  
  
ANNEX I  
Subvencions per a la contractació de personal investigador doctor d'excel·lència per a desenvolupar un projecte d'R+D+I a la Comunitat Valenciana (CIDEGENT)  
  
Primer. Objecte i característiques de la subvenció  
1. L'objecte d'aquesta convocatòria és la concessió de les subvencions amb la regulació específica que s'estableix en els articles 25 al 30 de les bases reguladores.  
2. Es convoquen, com a màxim, 20 subvencions, que es distribuiran proporcionalment per a la concessió per àrees temàtiques de l'Agència Estatal d'Investigació, segons les sol·licituds presentades que reunisquen els requisits i la documentació de les quals siga completa i correcta. Les xifres resultants de subvencions que es poden concedir per àrea temàtica s'arredoniran a l'enter menor més pròxim.   
Perquè una sol·licitud es puga proposar per a finançament, haurà d'arribar a una puntuació, després de l'avaluació segons els criteris i el barem que estableix l'article 28 de les bases reguladores, igual o superior a 85 punts (d'ara en avant, llindar).  
3. Una vegada distribuït proporcionalment per àrees temàtiques el nombre de subvencions convocades, es proposaran per a finançament les sol·licituds que arriben a aquest llindar en cada àrea temàtica.  
Feta aquesta distribució i havent-hi subvencions sobrants, si hi ha àrees temàtiques a les quals per aplicació de l'arredoniment no els ha correspost cap subvenció i compten amb sol·licituds que arriben al llindar, es distribuiran entre aquestes, de manera que s'assigne com a màxim una subvenció a cadascuna. En el cas que el nombre de subvencions sobrants per a distribuir siga inferior al nombre d'àrees amb aquestes condicions, la proposta de finançament s'efectuarà per a aquestes per ordre de més puntuació total obtinguda, i s'assignarà, com a màxim, una subvenció a cada àrea.  
Addicionalment, si després d'aplicar els criteris anteriors queden subvencions sense distribuir respecte del nombre màxim convocat, aquestes s'assignaran entre les sol·licituds de totes les àrees temàtiques que hagen arribat a aquest llindar, prioritzades per ordre de més puntuació total obtinguda.  
4. La duració de les subvencions serà de quatre anys (48 mesos), prorrogables fins a dos anys més. La pròrroga la sol·licitarà i la motivarà l'entitat beneficiària sis mesos abans de finalitzar la subvenció, i l'haurà d'autoritzar la persona titular de la direcció general competent en matèria de política científica i investigació. La concessió de qualsevol pròrroga quedarà condicionada a l'existència de crèdit adequat i suficient en la línia corresponent del programa pressupostari 542.50.  
  
5. La subvenció anual per a cadascun dels contractes, que hauran de ser a temps complet, serà de 70.000 euros, destinats a finançar el salari i la quota empresarial de la Seguretat Social. La retribució mínima anual que ha de rebre la persona investigadora serà de 53.000 euros bruts anuals.  
6. De la subvenció anual de cada contracte establida en l'apartat anterior (70.000 euros), el percentatge d'ajuda finançat per la Generalitat en cadascuna de les anualitats serà el següent:  
 100 % per al primer any (12 primers mesos de contracte).  
 80 % per al segon any (de la mensualitat 13a a la 24a del contracte).  
 70 % per al tercer any (de la mensualitat 25a a la 36a del contracte).  
 50 % per al quart any (de la mensualitat 37a a la 48a del contracte).  
Per a les pròrrogues, el percentatge de cofinançament de la Generalitat podrà arribar fins al 50 % del cost dels contractes.  
Les entitats beneficiàries hauran d'assumir cada anualitat la resta del finançament dels contractes.  
7. La subvenció es complementarà amb una dotació addicional a la disposició de l'investigador per a executar el projecte. Aquesta dotació anual serà, com a màxim, de 100.000 euros i es determinarà en la resolució de concessió, en funció del pressupost del projecte sol·licitat i del resultat del procés d'avaluació. En cas que s'autoritze la pròrroga de la subvenció, cada anualitat prorrogada disposarà d'una dotació addicional, com a màxim, de 100.000 euros.  
8. L'import de la dotació destinada a executar el projecte podrà finançar els conceptes següents:  
a) Despeses de contractació de personal. Aquests costos es podran referir a les categories següents:  
1. Personal investigador predoctoral.  
El contracte laboral es formalitzarà d'acord amb l'article 21 de la Llei 14/2011, de la ciència, la tecnologia i la innovació.  
La duració màxima del contracte amb cada investigador en formació serà de quatre anys.  
La dotació anual per a cadascun dels contractes predoctorals serà de 22.192,80 euros per als tres primers anys i de 27.300,00 euros per al quart any, i es destinarà necessàriament a finançar el salari i la quota empresarial de la Seguretat Social. La retribució salarial mínima que hauran de percebre els investigadors en formació durant aquest període, que s'haurà d'indicar en cada contracte, s'ajustarà al que estableix l'article 7 del Reial decret 103/2019, d'1 de març, pel qual s'aprova l'Estatut del personal investigador predoctoral en formació.  
  
Les persones seleccionades hauran d'estar admeses en un programa de doctorat d'una universitat de la Comunitat Valenciana en el moment de la contractació.  
2. Personal tècnic de suport.  
La dotació anual en aquest cas serà de 19.890,00 euros per a contractes a jornada completa, i es destinarà necessàriament a finançar el salari i la quota empresarial de la Seguretat Social. La retribució salarial mínima que haurà de rebre el personal contractat i que haurà d'indicar-se en cada contracte serà de 15.000 euros bruts anuals a jornada completa. En el cas de formalitzar un contracte a jornada parcial, la dotació anual per a cadascun dels contractes serà proporcional a la jornada laboral realitzada.  
3. A més, també es podrà finançar, si és procedent, la indemnització per la finalització d'aquests contractes.  
b) Despeses d'execució i funcionament:  
1. Material fungible. No es podrà finançar el material d'oficina ni els accessoris informàtics.  
2. Viatges, manutenció i allotjament del personal investigador (personal investigador doctor i personal investigador de caràcter predoctoral) i del personal de suport a la investigació contractats amb càrrec al projecte. S'adequaran als límits que establisca la normativa de la Generalitat per a aquests conceptes. No es podran finançar les estades d'investigació, entenent per estada períodes de més de quinze dies en una mateixa destinació, raó per la qual, si es fa una estada (més de quinze dies), no es podrà finançar cap despesa amb fons d'aquesta ajuda.  
  
3. Viatges, manutenció i allotjament del personal investigador doctor convidat per a participar en el projecte en activitats desenvolupades en l'àmbit de la Comunitat Valenciana, sempre que es justifique la participació realitzada, que s'haurà de descriure i especificar en els informes de seguiment cientificotècnic. En aquest cas, s'adequaran als límits que establisca la normativa de la Generalitat per a aquests conceptes.  
  
4. Difusió de les activitats del grup. Seran subvencionables per aquest concepte les inscripcions en congressos i jornades del personal contractat a càrrec del projecte, la pàgina web del projecte, les publicacions del projecte d'investigació, i les despeses de traducció d'aquestes, en revistes científiques, i les quotes per adhesió a associacions especialitzades.  
5. Realització de jornades científiques directament relacionades amb el projecte presentat, sempre que aquesta conselleria no haja concedit altres ajudes per a aquest mateix concepte. En tot cas, en tota la documentació oficial de les jornades haurà de quedar-ne acreditat el finançament per aquest projecte. Les despeses subvencionables per aquest apartat poden anar destinades, entre altres, als conceptes següents:  
a) Les despeses de viatges, manutenció i allotjament de les persones del comité científic, del comité organitzador i de ponents i conferenciants amb els límits que establisca per a aquests conceptes la normativa de la Generalitat sobre indemnitzacions per raó del servei.  
b) La difusió dels programes de la reunió, com ara: despeses de disseny i impressió de cartells, tríptics i programes, pàgina web i publicitat que han d'incloure sempre el patrocini de la Conselleria d'Innovació, Universitats, Ciència i Societat Digital de la Generalitat.  
  
c) Les despeses de ponències, conferències i altres participacions amb els límits que per a aquests conceptes establisca la normativa de la Generalitat sobre indemnitzacions per raó del servei.  
d) Les despeses de traducció i lloguer d'equips tècnics.  
e) L'edició de les ponències o les conclusions resultants.  
6. Despeses d'adquisició d'equipament cientificotècnic, incloent-hi el programari de caràcter especialitzat i destinat exclusivament a la investigació i que possibilite l'ús adequat de l'equipament adquirit. No es podran finançar equips informàtics com ara ordinadors personals o tauletes tàctils, i només excepcionalment es podran finançar equips informàtics quan tinguen unes característiques molt específiques i siguen completament necessaris per a poder desenvolupar el projecte d'investigació, i així s'haja especificat en la memòria cientificotècnica o en un informe de seguiment cientificotècnic o final.  
7. Altres despeses estrictament necessàries per a executar el projecte, com ara treballs de camp, seqüenciació, microscòpia, de consultoria i serveis equivalents per a presentar les propostes en convocatòries internacionals o per a traslladar i moure els equipaments (laboratoris) del seu centre d'investigació d'origen.  
8. Costos indirectes. Despeses de funcionament de les entitats beneficiàries necessàries per a desenvolupar el projecte fins a un màxim del 5 % de l'import de la subvenció concedida per a cada anualitat.  
9. El personal contractat amb càrrec a la subvenció no podrà percebre a càrrec del projecte una remuneració addicional al contracte per participar-hi. Totes les despeses han d'estar directament relacionades amb l'execució del projecte per a poder finançar-se per aquesta subvenció.  
  
Segon. Requisits de les persones sol·licitants  
1. Podrà sol·licitar aquestes subvencions el personal investigador que, en el moment de la presentació de sol·licituds, no mantinga una vinculació amb cap universitat pública o centre d'investigació valencià i que reunisca un dels requisits següents:  
a) Ser beneficiari o beneficiària d'una ERC starting o consolidator i estar desenvolupant aquesta ajuda i aquest projecte en una universitat o un centre d'investigació fora de la Comunitat Valenciana.  
b) Haver superat la fase 1 del procés d'avaluació de les subvencions ERC (starting/consolidator) o haver sigut beneficiari d'una ajuda Ramón y Cajal o MSCA-IF.  
c) Disposar, durant el termini de presentació de sol·licituds que determine la convocatòria, d'una experiència des de l'obtenció del títol de doctor d'almenys sis anys i haver fet una o diverses estades en centres d'investigació de prestigi internacional fora de la Comunitat Valenciana que acumulen, com a mínim, un període total de tres anys.  
Si el títol de doctor l'ha emés alguna universitat de la Comunitat Valenciana, el candidat/a necessitarà haver estat separat contractualment d'aquesta institució almenys durant dos anys des de la consecució del títol de doctor.  
2. També podrà sol·licitar aquestes subvencions el personal investigador que haja sigut beneficiari de les subvencions per a la contractació de personal investigador doctor amb experiència internacional, de les subvencions a l'excel·lència científica de júniors investigadors, de les ajudes per a contractes Ramón y Cajal, o al qual una universitat pública valenciana l'haja contractat i l'haja disposat en el marc d'un programa d'excel·lència d'atracció i retenció de talent, de concurrència competitiva que tinga una duració d'almenys tres anys. O, sent beneficiari d'aquestes subvencions o aquests programes, li resten, com a màxim, en el període de presentació de sol·licituds, dotze mesos per a finalitzar el seu contracte amb càrrec a les ajudes o els programes esmentats.  
3. El personal investigador contractat no podrà formar part d'altres grups d'investigació amb finançament vigent a càrrec d'aquesta conselleria per al foment de grups d'investigació emergents, consolidables o consolidats, o del programa Prometeu.  
  
Tercer. Sol·licituds i documentació  
1. Les sol·licituds s'hauran de presentar dins del termini i les formes previstes en el resolc cinqué d'aquesta resolució.  
2. La sol·licitud telemàtica, que haurà d'incloure el pressupost de despeses del projecte (dotació addicional) amb les previsions per a totes les anualitats de duració del projecte, haurà d'anar acompanyada, a més de l'imprés de la signatura del representant legal de l'entitat en matèria d'investigació, dels documents següents:  
a) Còpia del títol de doctor/a o del document en el qual se certifique el pagament de les taxes per a l'expedició del títol. En el cas d'una titulació estrangera, una traducció legal d'aquesta.  
b) Currículum de la persona sol·licitant, en el qual quede consignada la seua excel·lència científica i la seua capacitat de lideratge de projectes.  
c) Memòria cientificotècnica del projecte d'investigació, preferentment en anglés.  
d) Pla de treball per a resultar adjudicatari d'una ERC Grant o d'una de nivell superior de la qual s'és beneficiari, preferentment en anglés.  
  
e) Informe de la vida laboral de la persona sol·licitant expedit per la Seguretat Social espanyola, amb posterioritat a la data d'inici del termini de presentació de sol·licituds, o, si és el cas, declaració responsable de no haver cotitzat mai a la Seguretat Social espanyola.  
f) Còpia, si és el cas, dels documents que acrediten que la persona sol·licitant compleix amb els requisits dels punts 1 o 2 de l'apartat segon d'aquest annex.  
3. A l'efecte del que es disposa en l'article 14.3 de l'Ordre de bases, el currículum de la persona sol·licitant, la memòria cientificotècnica del projecte i el pla de treball per a resultar adjudicatari d'una ERC grant o d'una de nivell superior de la qual s'és beneficiari es consideren part integrant i contingut mínim de la sol·licitud, per la qual cosa l'absència o la falta de contingut d'aquests documents determinarà la inadmissió d'aquesta, amb una resolució prèvia, que s'haurà de dictar en els termes previstos en l'article 21 de la Llei del procediment administratiu comú de les administracions públiques.  
4. L'entitat beneficiària haurà de comprovar i certificar que la persona sol·licitant i la documentació presentada s'ajusten als requisits establits en aquesta convocatòria. Les sol·licituds hauran de disposar de la signatura de la persona sol·licitant necessàriament i de la conformitat del centre d'investigació, que s'ha d'acreditar mitjançant l'imprés de signatura del representant legal de l'entitat en matèria d'investigació, pel qual, entre altres coses, s'haurà de comprometre a contractar la persona sol·licitant en les condicions que estableixen les bases reguladores i la resolució de concessió, en el cas que resulte adjudicada la subvenció. Així mateix, s'haurà de comprometre a garantir que el personal investigador d'excel·lència contractat amb càrrec a aquesta subvenció disposarà d'espais i condicions necessàries per a desenvolupar el seu projecte d'investigació d'excel·lència i que aquestes seran equiparables a la resta de personal de l'entitat que siga beneficiària de projectes o programes d'excel·lència estatal o internacional.  
  
Quart. Criteris de valoració  
1. Les sol·licituds s'avaluaran sobre un total de 100 punts segons els criteris i el barem següents:  
a) Excel·lència científica del candidat (50 %).  
Fins a 25 punts: publicacions científiques i participació en activitats de difusió.  
Fins a 15 punts: participació en projectes o grups d'investigació d'àmbit nacional o internacional, contractes i patents o mèrits equivalents en les seues respectives àrees de coneixement.  
Fins a 10 punts: estades a l'estranger, premis i altres accions rellevants.  
b) Qualitat i impacte del projecte d'investigació proposat i del pla de treball (35 %).  
Fins a 15 punts: qualitat del projecte d'investigació (objectius, impactes esperats, metodologia del projecte i pla de treball).  
Fins a 10 punts: que el projecte es trobe en la frontera de coneixement i que tinga una projecció internacional elevada.  
Fins a 10 punts: pla de treball per a concórrer a les pròximes convocatòries de subvencions de l'ERC o d'una ERC de nivell superior de la qual s'és beneficiari o beneficiària.  
c) Capacitat de lideratge de projectes i de direcció de tesis doctorals per part del candidat (15 %).  
2. La comissió avaluadora prevista en l'article 17 de les bases reguladores recaptarà l'assessorament de persones expertes de reconegut prestigi internacional designades per la persona titular de la direcció general en matèria de política científica i investigació o d'agències d'avaluació.  
  
Cinqué. Resolució provisional  
D'acord amb l'article 19.2 de les bases reguladores, les persones proposades en la resolució provisional hauran de presentar, en el termini de deu dies des de la publicació, el document d'acceptació o desistiment de la proposta de subvenció, així com qualsevol altre document que establisca la resolució esmentada. La falta de presentació d'aquesta documentació en el termini establit s'entendrà com a desistiment de la sol·licitud.  
  
Sisé. Contracte  
1. Les entitats beneficiàries hauran de formalitzar un contracte laboral amb el personal investigador doctor, d'acord amb l'article 23 de la Llei 14/2011, d'1 de juny, de la ciència, la tecnologia i la innovació, i remetre una còpia a l'òrgan instructor en el termini d'un mes des de la formalització. No obstant això, per al que es disposa en la lletra f d'aquest article, es requerirà una autorització prèvia de la conselleria competent en matèria de política científica i investigació.  
2. L'investigador contractat o la investigadora contractada podrà prestar col·laboracions complementàries en tasques docents en el centre beneficiari de l'ajuda (en el cas d'una universitat pública), o en una altra entitat, per un màxim de 80 hores anuals, a petició pròpia, i haurà de respectar, si és el cas, la normativa vigent d'incompatibilitats del personal al servei de les administracions públiques.  
  
Seté. Obligacions  
1. Les persones beneficiàries hauran de formalitzar amb el personal investigador doctor un contracte en el termini comprés entre l'endemà de la publicació de la resolució de concessió i el 31 de juliol de 2023.  
  
2. La persona investigadora responsable d'executar el projecte haurà de fer pública la circumstància d'haver rebut finançament de la Generalitat en les publicacions, les ponències, les participacions en congressos i altres activitats de difusió científica durant el període de gaudi de la subvenció.  
3. Els centres beneficiaris hauran de presentar una còpia dels contractes del personal contractat amb càrrec a aquesta ajuda, en els quals haurà de constar expressament la seua vinculació amb el projecte, en el termini d'un mes des de la formalització; així com de les nòmines.  
  
Huité. Justificació i seguiment científic  
1. La justificació de les subvencions es farà d'acord amb el que estableixen els articles 22 i 30 de les bases reguladores.  
2. El pressupost total aprovat de l'ajuda i les seues anualitats hauran de coincidir amb el pla de pagaments que estableix la resolució de concessió. Les inversions i les despeses de cada projecte es podran fer al llarg del període d'execució sense que coincidisquen necessàriament amb aquest pla de pagaments, en el cas que s'efectue el pagament anticipat a l'entitat beneficiària.  
3. A aquests efectes, les entitats beneficiàries que, d'acord amb el que disposa l'article 23, apartats 2 i 3 de l'Ordre de bases, compten amb pagament anticipat, podran executar les actuacions del projecte i efectuar les despeses que no hagen pogut efectuar en una anualitat, en la immediatament següent.  
En tot cas, hauran de presentar la justificació econòmica anual de les despeses efectuades en cada anualitat, d'acord amb el que s'estableix en l'article 22 de les bases reguladores, i quedarà condicionat el pagament corresponent a la segona anualitat i les següents al fet que s'haja presentat prèviament la justificació econòmica de l'anualitat anterior.  
  
4. La resta d'entitats beneficiàries hauran d'executar les actuacions del projecte, fer les despeses i justificar la subvenció de conformitat amb les anualitats concedides en la resolució de concessió.  
5. També s'haurà de justificar l'ús de la subvenció concedida mitjançant el compliment de les normes de seguiment cientificotècnic, d'acord amb el que es disposa en l'article 29 de les bases reguladores.  
  
  
  
ANNEX II  
Subvencions per a la contractació de personal investigador doctor amb experiència internacional (CDEIGENT)  
  
Primer. Objecte i característiques de la subvenció  
1. L'objecte d'aquesta convocatòria és la concessió de les subvencions amb la regulació específica que s'estableix en els articles 31 al 36 de les bases reguladores.  
2. Es convoquen, com a màxim, 20 subvencions, que es distribuiran proporcionalment per a la concessió per àrees temàtiques de l'Agència Estatal d'Investigació, segons les sol·licituds presentades que reunisquen els requisits i la documentació de les quals estiga completa i siga correcta. Les xifres resultants de subvencions que es poden concedir per àrea temàtica s'arredoniran a l'enter menor més pròxim.   
Perquè una sol·licitud es puga proposar per a finançament, haurà d'arribar a una puntuació, després de l'avaluació segons els criteris i el barem que estableix l'article 34 de les bases reguladores, igual o superior a 85 punts (d'ara en avant, llindar).  
3. Una vegada distribuït proporcionalment per àrees temàtiques el nombre de subvencions convocades, es proposaran per a finançament les sol·licituds que arriben a aquest llindar en cada àrea temàtica.  
Feta aquesta distribució i havent-hi subvencions sobrants, si hi ha àrees temàtiques a les quals per aplicació de l'arredoniment no els ha correspost cap subvenció i compten amb sol·licituds que arriben al llindar, es distribuiran entre aquestes, de manera que s'assigne, com a màxim, una subvenció a cadascuna. En el cas que el nombre de subvencions sobrants per a distribuir siga inferior al nombre d'àrees amb aquestes condicions, la proposta de finançament es farà per a aquestes per ordre de més puntuació total obtinguda, i s'assignarà, com a màxim, una subvenció a cada àrea.  
Addicionalment, si després d'aplicar els criteris anteriors queden subvencions sense distribuir respecte del nombre màxim convocat, aquestes s'assignaran entre les sol·licituds de totes les àrees temàtiques que hagen arribat a aquest llindar, prioritzades per ordre de més puntuació total obtinguda.  
4. La duració de les subvencions serà de quatre anys (48 mesos), prorrogables fins a dos anys més. La pròrroga la sol·licitarà i la motivarà l'entitat beneficiària sis mesos abans de finalitzar la subvenció, i l'haurà d'autoritzar la persona titular de la direcció general en matèria de política científica i investigació. La concessió de qualsevol pròrroga quedarà condicionada a l'existència de crèdit adequat i suficient en la línia corresponent del programa pressupostari 542.50.  
  
5. La subvenció anual per a cadascun dels contractes, que hauran de ser a temps complet, serà de 55.000 euros, destinats a finançar el salari i la quota empresarial de la Seguretat Social. La retribució mínima anual que ha de rebre la persona investigadora serà de 42.000 euros bruts anuals.  
6. De la subvenció anual de cada contracte establida en l'apartat anterior (55.000 euros), el percentatge d'ajuda finançat per la Generalitat en cadascuna de les anualitats serà el següent:  
 100 % per al primer any (12 primers mesos de contracte).  
 80 % per al segon any (de la mensualitat 13a a la 24a del contracte).  
 70 % per al tercer any (de la mensualitat 25a a la 36a del contracte).  
 50 % per al quart any (de la mensualitat 37 a la 48 del contracte).  
  
Per a les pròrrogues, el percentatge de cofinançament de la Generalitat podrà arribar fins al 50 % del cost dels contractes.  
Les entitats beneficiàries, en cadascuna de les anualitats, hauran d'assumir la resta del finançament dels contractes.  
6. Addicionalment, la persona investigadora disposarà d'una dotació anual destinada a finançar diversos conceptes de despeses del grup d'investigació de referència en el qual s'integre. Aquesta dotació anual serà, com a màxim, de 30.000 euros, i es determinarà en la resolució de concessió, en funció del pressupost del projecte sol·licitat i del resultat del procés d'avaluació. En cas que s'autoritze la pròrroga de la subvenció, cada anualitat prorrogada disposarà d'una dotació addicional, com a màxim, de 30.000 euros.  
7. L'import de la dotació destinada a executar el projecte podrà finançar els conceptes següents:  
a) Despeses de contractació de personal tècnic de suport associat al projecte.  
La dotació anual en aquest cas serà de 19.890,00 euros per a contractes a jornada completa i es destinarà necessàriament a finançar el salari i la quota empresarial de la Seguretat Social. La retribució salarial mínima que haurà de rebre el personal contractat i que s'haurà d'indicar en cada contracte serà de 15.000 euros bruts anuals a jornada completa. En el cas de formalitzar un contracte a jornada parcial, la dotació anual per a cadascun dels contractes serà proporcional a la jornada laboral realitzada. A més, també es podrà finançar, si és procedent, la indemnització per la finalització d'aquests contractes.  
b) Despeses d'execució i funcionament:  
1. Material fungible. No es podrà finançar el material d'oficina ni els accessoris informàtics.  
2. Viatges, manutenció i allotjament del personal investigador doctor contractat amb càrrec a l'ajuda, dels membres del grup de referència i del personal de suport a la investigació contractat amb càrrec a l'ajuda. S'adequaran als límits que establisca la normativa de la Generalitat per a aquests conceptes. No es podran finançar les estades d'investigació, entenent per estada períodes de més de quinze dies en una mateixa destinació, raó per la qual, si es fa una estada (més de quinze dies), no es podrà finançar cap despesa amb fons d'aquesta ajuda.  
  
3. Viatges, manutenció i allotjament del personal investigador doctor convidat per a participar en el projecte o amb el grup d'investigació de referència en activitats desenvolupades en l'àmbit de la Comunitat Valenciana, sempre que es justifique la participació realitzada, que s'haurà de descriure i especificar en els informes de seguiment cientificotècnic. S'adequaran als límits que establisca la normativa de la Generalitat per a aquests conceptes.  
4. Difusió de les activitats del grup. Seran subvencionables per aquest concepte les inscripcions en congressos i jornades dels membres del grup, del personal de suport a la investigació i del personal contractat amb càrrec al projecte; la pàgina web del grup; les publicacions del grup, i les despeses de traducció d'aquestes, en revistes científiques, i les quotes per adhesió a associacions especialitzades.  
5. Realització de jornades científiques directament relacionades amb el projecte presentat, sempre que aquesta conselleria no haja concedit altres ajudes per a aquest mateix concepte. En tot cas, en tota la documentació oficial de les jornades haurà de quedar-ne acreditat el finançament per aquest projecte. Les despeses subvencionables per aquest apartat poden anar destinades, entre altres, als conceptes següents:  
  
a) Les despeses de viatges, manutenció i allotjament de les persones del comité científic, del comité organitzador i de ponents i conferenciants amb els límits que establisca per a aquests conceptes la normativa de la Generalitat sobre indemnitzacions per raó del servei.  
  
b) La difusió dels programes de la reunió, com ara: despeses de disseny i impressió de cartells, tríptics i programes, pàgina web i publicitat, que han d'incloure sempre el patrocini de la Conselleria d'Innovació, Universitats, Ciència i Societat Digital de la Generalitat.  
  
c) Les despeses de ponències, conferències i altres participacions amb els límits que per a aquests conceptes establisca la normativa de la Generalitat sobre indemnitzacions per raó del servei.  
d) Les despeses de traducció i lloguer d'equips tècnics.  
e) L'edició de les ponències o les conclusions resultants.  
6. Despeses d'adquisició d'equipament cientificotècnic, incloent-hi el programari de caràcter especialitzat i destinat exclusivament a la investigació i que possibilite l'ús adequat de l'equipament adquirit. No es podran finançar equips informàtics, com ara ordinadors personals o tauletes tàctils, i només excepcionalment es podran finançar equips informàtics quan tinguen unes característiques molt específiques i siguen completament necessaris per a poder desenvolupar el projecte d'investigació, i així s'haja especificat en la memòria cientificotècnica o en un informe de seguiment cientificotècnic o final.  
  
7. Altres despeses estrictament necessàries per a executar el projecte, com ara treballs de camp, seqüenciació, microscòpia, de consultoria i serveis equivalents per a presentar les propostes en convocatòries internacionals o per a traslladar i moure els equipaments (laboratoris) del seu centre d'investigació d'origen.  
8. Costos indirectes. Despeses de funcionament de les entitats beneficiàries necessàries per a desenvolupar el projecte fins a un màxim del 5 % de l'import de la subvenció concedida per a cada anualitat.  
9. El personal contractat amb càrrec a la subvenció no podrà percebre a càrrec del projecte una remuneració addicional al contracte per participar-hi. Totes les despeses hauran d'estar directament relacionades amb l'execució del projecte per a poder finançar-se per aquesta subvenció.  
  
Segon. Requisits dels sol·licitants i del grup d'investigació de referència  
1. Podran sol·licitar aquestes subvencions les persones investigadores doctores que, en el moment de la presentació de les sol·licituds, no mantinguen una vinculació amb cap universitat pública o centre d'investigació valencià i que reunisquen els requisits següents:  
a) Disposar, durant el termini de presentació de sol·licituds, d'una experiència des de l'obtenció del títol de doctor no superior a sis anys.  
En el cas de les persones que hagen gaudit de permisos derivats de maternitat o paternitat segons les situacions protegides que es recullen en el règim general de la Seguretat Social o per l'atenció a persones en situació de dependència ?segons el que disposa la Llei 39/2006, de 14 de desembre?; o per situació d'incapacitat temporal derivada d'una malaltia greu o una situació derivada de violència de gènere, s'ampliarà un any per cada permís de maternitat o paternitat o situació de les esmentades, que s'han tingut durant el període d'experiència des de l'obtenció del títol de doctor esmentat en el paràgraf precedent.  
  
b) Haver fet una o diverses estades en centres d'investigació de prestigi internacional fora de la Comunitat Valenciana que acumulen, com a mínim, un període total de dos anys. Si el títol de doctor l'ha emés alguna universitat de la Comunitat Valenciana, el candidat/a necessitarà haver estat separat contractualment d'aquesta institució almenys durant dos anys des de la consecució del títol de doctor.  
  
c) Tindre l'aval de la persona investigadora responsable del grup d'investigació de referència en què s'integrarà. Cap membre dels grups d'investigació de referència podrà pertànyer a un altre grup i únicament es podrà avalar una persona sol·licitadora per cadascun dels grups d'investigació de referència.  
2. El personal investigador contractat no podrà formar part d'altres grups d'investigació amb finançament vigent a càrrec d'aquesta conselleria per al foment de grups d'investigació emergents i consolidables o consolidats.  
  
Tercer. Sol·licituds i documentació  
1. Les sol·licituds s'hauran de presentar dins del termini i les formes previstes en el resolc cinqué d'aquesta resolució.  
2. La sol·licitud telemàtica, que haurà d'incloure el pressupost de despeses del projecte (dotació addicional) amb les previsions per a totes les anualitats de duració del projecte, haurà d'anar acompanyada, a més de l'imprés de la signatura del representant legal de l'entitat en matèria d'investigació, dels documents següents:  
a) Còpia del títol de doctor/a o del document en el qual se certifique el pagament de les taxes per a l'expedició del títol. En el cas d'una titulació estrangera, una traducció legal d'aquesta.  
b) Currículum de la persona sol·licitant, en el qual quede consignada la seua excel·lència científica i la seua capacitat de lideratge de projectes.  
c) Còpia dels documents que acrediten que la persona sol·licitant ha efectuat una o diverses estades postdoctorals en centres d'investigació de prestigi internacional que acumulen, com a mínim, un període total de dos anys.  
d) Informe de la vida laboral de la persona sol·licitant expedit per la Seguretat Social espanyola amb posterioritat a la data d'inici del termini de presentació de sol·licituds o, si és el cas, declaració responsable de no haver cotitzat mai a la Seguretat Social espanyola.  
e) Aval de l'investigador responsable del grup d'investigació de referència en el qual s'integrarà.  
f) Historial científic del grup d'investigació en el qual s'integrarà.  
  
g) Si és el cas, llista dels membres del grup d'investigació que no s'han indicat en la sol·licitud per superar el nombre de línies disponibles.  
h) En cas que el grup d'investigació no es trobe actualment finançat pel programa Prometeu, haurà de presentar una memòria justificativa del fet que el grup reuneix, en el moment de la presentació de sol·licituds, els requisits per a constituir-se, segons les bases reguladores vigents en les subvencions del programa Prometeu per a grups d'investigació d'excel·lència. Així mateix, s'haurà de presentar la documentació acreditativa de les circumstàncies al·legades en la memòria esmentada.  
  
3. A l'efecte del que disposa l'article 14.3 de l'ordre de bases, el currículum de la persona sol·licitant i l'historial científic del grup d'investigació es consideren part integrant i contingut mínim de la sol·licitud, per la qual cosa l'absència o la falta de contingut d'aquests documents determinarà la inadmissió d'aquesta, amb una resolució prèvia que haurà de dictar-se en els termes previstos en l'article 21 de la Llei del procediment administratiu comú de les administracions públiques.  
4. L'entitat beneficiària haurà de comprovar que la persona sol·licitant i la documentació presentada s'ajusten als requisits establits en aquesta convocatòria. Les sol·licituds hauran de comptar amb la signatura de la persona sol·licitant necessàriament i amb la conformitat del centre d'investigació, que s'acreditarà mitjançant l'imprés de signatura del representant legal de l'entitat en matèria d'investigació, pel qual, entre altres coses, es comprometrà a contractar la persona sol·licitant en les condicions establides en les bases reguladores i la resolució de concessió, en el cas de resultar adjudicada la subvenció, així com a garantir que el personal investigador d'excel·lència contractat amb càrrec a aquesta subvenció disposarà d'espais i condicions necessàries per a desenvolupar el seu projecte d'investigació d'excel·lència i que aquestes seran equiparables a la resta de personal de l'entitat que siga beneficiària de projectes o programes d'excel·lència estatal o internacional.  
  
Quart. Criteris de valoració  
1. Les sol·licituds s'avaluaran sobre un total de 100 punts segons els criteris i el barem següents:  
a) Excel·lència científica del candidat (50 %).  
- Fins a 25 punts: publicacions científiques i participació en activitats de difusió.  
- Fins a 15 punts: participació en projectes o grups d'investigació d'àmbit nacional o internacional, contractes i patents o mèrits equivalents en les seues respectives àrees de coneixement.  
- Fins a 10 punts: estades a l'estranger, premis i altres accions rellevants.  
b) Trajectòria internacional del candidat (25 %).  
Es valorarà si ha superat la fase 1 del procés d'avaluació de les subvencions ERC (starting grant / consolidator grant), si ha rebut el segell d'excel·lència en les subvencions MSCA-IF o si ha quedat seleccionat o en la reserva d'altres convocatòries nacionals i internacionals d'excel·lència que puga recollir la convocatòria respectiva (programes Juan de la Cierva, Ramón y Cajal?).  
c) Qualitat i interés de l'historial científic del grup investigador en què s'integrarà el candidat (25 %)  
2. La comissió avaluadora prevista en l'article 17 de les bases reguladores recaptarà l'assessorament de persones expertes de reconegut prestigi internacional designades per la persona titular de la direcció general en matèria de política científica i investigació o d'agències d'avaluació.  
  
Cinqué. Resolució provisional  
D'acord amb l'article 19.2 de les bases reguladores, les persones proposades en la resolució provisional hauran de presentar, en el termini de deu dies des de la publicació, el document d'acceptació o desistiment de la proposta de subvenció, així com qualsevol altre document que establisca la resolució esmentada. La falta de presentació d'aquesta documentació dins del termini indicat s'entendrà com a desistiment de la sol·licitud.  
  
Sisé. Contracte  
1. Les entitats beneficiàries hauran de formalitzar un contracte laboral amb el personal investigador doctor, d'acord amb l'article 23 de la Llei 14/2011, d'1 de juny, de la ciència, la tecnologia i la innovació, i hauran de remetre una còpia a l'òrgan instructor en el termini d'un mes des de la seua formalització. En aquest contracte haurà de constar expressament la seua vinculació amb el projecte. No obstant això, per al que es disposa en la lletra f d'aquest article, es requerirà l'autorització prèvia de la conselleria competent en matèria de política científica i investigació.  
2. L'investigador contractat o la investigadora contractada podrà prestar col·laboracions complementàries en tasques docents en el centre beneficiari de l'ajuda (en el cas d'una universitat pública), o en una altra entitat, per un màxim de 80 hores anuals, a petició pròpia, i haurà de respectar, si és el cas, la normativa vigent d'incompatibilitats del personal al servei de les administracions públiques.  
  
Seté. Obligacions  
1. Les persones beneficiàries hauran de formalitzar amb el personal investigador doctor un contracte en el termini comprés entre l'endemà de la publicació de la resolució de concessió i el 31 de juliol de 2023.  
2. La persona investigadora contractada haurà de fer pública la circumstància d'haver rebut finançament de la Generalitat en les publicacions, les ponències, les participacions en congressos i altres activitats de difusió científica durant el període de gaudi de la subvenció.  
3. Els centres beneficiaris hauran de presentar una còpia dels contractes del personal contractat amb càrrec a aquesta ajuda, en què haurà de constar expressament la seua vinculació amb el projecte, en el termini d'un mes des de la formalització; així com de les nòmines.  
  
Huité. Justificació i seguiment científic  
1. La justificació de les ajudes es farà d'acord amb el que estableixen els articles 22 i 36 de les bases reguladores.  
2. El pressupost total aprovat de l'ajuda i les seues anualitats hauran de coincidir amb el pla de pagaments establits en la resolució de concessió. Les inversions i les despeses de cada projecte podran fer-se al llarg del període d'execució sense que coincidisquen necessàriament amb aquest pla de pagaments, en el cas que s'efectue el pagament anticipat a l'entitat beneficiària.  
3. A aquests efectes, les entitats beneficiàries que, d'acord amb el que disposa l'article 23, apartats 2 i 3 de l'Ordre de bases, compten amb pagament anticipat, podran executar actuacions del projecte i efectuar les despeses que no hagen pogut efectuar en una anualitat, en la immediatament següent.  
En tot cas, hauran de presentar la justificació econòmica anual de les despeses efectuades en cada anualitat, d'acord amb el que s'estableix en l'article 22 de les bases reguladores, i quedarà condicionat el pagament corresponent a la segona anualitat i les següents al fet que s'haja presentat prèviament la justificació econòmica de l'anualitat anterior.  
  
4. La resta d'entitats beneficiàries hauran d'executar les actuacions del projecte, fer les despeses i justificar la subvenció de conformitat amb les anualitats concedides en la resolució de concessió.  
5. També s'haurà de justificar l'ús de la subvenció concedida mitjançant el compliment de les normes de seguiment cientificotècnic, d'acord amb el que es disposa en l'article 35 de les bases reguladores.  
  
  
ANNEX III  
Subvencions a l'excel·lència científica de júniors investigadors (SEJIGENT)  
  
Primer. Objecte i característiques de la subvenció  
1. L'objecte d'aquesta convocatòria és la concessió de les subvencions amb la regulació específica que s'estableix en els articles del 37 al 42 de les bases reguladores.  
2. Es convoquen, com a màxim, nou subvencions, que es distribuiran proporcionalment per a la concessió per àrees temàtiques de l'Agència Estatal d'Investigació, segons les sol·licituds presentades que reunisquen els requisits i la documentació de les quals estiga completa i siga correcta. Les xifres resultants de subvencions que es poden concedir per àrea temàtica s'arredoniran a l'enter menor més pròxim. Perquè una sol·licitud es puga proposar per a finançament, haurà d'arribar a una puntuació, després de l'avaluació segons els criteris i el barem que estableix l'article 40 de les bases reguladores, igual o superior a 85 punts (d'ara en avant, llindar).  
3. Una vegada distribuït proporcionalment per àrees temàtiques el nombre de subvencions convocades, es proposaran per a finançament les sol·licituds que arriben a aquest llindar en cada àrea temàtica. Feta aquesta distribució i havent-hi subvencions sobrants, si hi ha àrees temàtiques a les quals per aplicació de l'arredoniment no els ha correspost cap subvenció i compten amb sol·licituds que arriben al llindar, es distribuiran entre aquestes, de manera que s'assigne com a màxim una subvenció a cadascuna. En el cas que el nombre de subvencions sobrants per a distribuir siga inferior al nombre d'àrees amb aquestes condicions, la proposta de finançament s'efectuarà per a aquestes per ordre de més puntuació total obtinguda, i s'assignarà, com a màxim, una subvenció a cada àrea.  
Addicionalment, si després d'aplicar els criteris anteriors queden subvencions sense distribuir respecte del nombre màxim convocat, aquestes s'assignaran entre les sol·licituds de totes les àrees temàtiques que hagen arribat a aquest llindar, prioritzades per ordre de més puntuació total obtinguda.  
4. La duració de les subvencions serà de quatre anys (48 mesos).  
5. Les subvencions tindran un import màxim de 80.000 euros anuals i la seua quantia es determinarà per a cada projecte en funció del pressupost sol·licitat i del resultat del procés de l'avaluació.  
6. L'import de la subvenció podrà finançar els conceptes següents:  
   
a) Despeses de contractació de personal que es destinaran al salari i la quota empresarial de la Seguretat Social del personal associat al projecte, i es podrà finançar, si és el cas, la indemnització per la finalització d'aquests contractes. Aquest personal es podrà referir a les categories següents:  
1. Persona investigadora sol·licitant de la subvenció.  
En el supòsit que la vinculació laboral amb el centre d'investigació de la Comunitat Valenciana o la universitat pública valenciana no comprenga tota l'execució del projecte, es podran finançar per aquesta ajuda les despeses generades per la seua contractació per a la part restant de l'execució del projecte. En aquest cas, l'import màxim finançable no podrà superar els 55.000 euros anuals, destinats a finançar el salari i la quota empresarial a la Seguretat Social, i es prorratejarà aquesta xifra segons el nombre de mensualitats gaudides.  
2. Personal investigador predoctoral.  
El contracte laboral es formalitzarà d'acord amb l'article 21 de la Llei 14/2011, de la ciència, la tecnologia i la innovació.  
La duració màxima del contracte amb cada investigador en formació serà de quatre anys.  
La dotació anual per a cadascun dels contractes predoctorals serà de 22.192,80 euros per als tres primers anys i de 27.300,00 euros per al quart any, i es destinarà necessàriament a finançar el salari i la quota empresarial de la Seguretat Social. La retribució salarial mínima que hauran de percebre els investigadors en formació durant aquest període, que s'haurà d'indicar en cada contracte, s'ajustarà al que estableix l'article 7 del Reial decret 103/2019, d'1 de març, pel qual s'aprova l'Estatut del personal investigador predoctoral en formació.  
  
Les persones seleccionades hauran d'estar admeses en un programa de doctorat d'una universitat de la Comunitat Valenciana en el moment de la contractació.  
3. Personal tècnic de suport.  
La dotació anual en aquest cas serà de 19.890,00 euros per a contractes a jornada completa, i es destinarà necessàriament a finançar el salari i la quota empresarial de la Seguretat Social. La retribució salarial mínima que haurà de rebre el personal contractat i que s'haurà d'indicar en cada contracte serà de 15.000 euros bruts anuals a jornada completa. En el cas de formalitzar un contracte a jornada parcial, la dotació anual per a cadascun dels contractes serà proporcional a la jornada laboral realitzada.  
b) Despeses d'execució i funcionament:  
1. Material fungible. No es podrà finançar el material d'oficina ni els accessoris informàtics.  
2. Viatges, manutenció i allotjament del personal investigador (personal investigador doctor i personal investigador de caràcter predoctoral) i del personal de suport a la investigació contractats amb càrrec al projecte. S'adequaran als límits que establisca la normativa de la Generalitat per a aquests conceptes. No es podran finançar les estades d'investigació, entenent per estada períodes de més de quinze dies en una mateixa destinació, raó per la qual, si es fa una estada (més de quinze dies), no es podrà finançar cap despesa amb fons d'aquesta ajuda.  
  
3. Viatges, manutenció i allotjament del personal investigador doctor convidat per a participar en el projecte en activitats exercides en l'àmbit de la Comunitat Valenciana, sempre que es justifique la participació realitzada, que s'haurà de descriure i especificar en els informes de seguiment cientificotècnic. S'adequaran als límits que establisca la normativa de la Generalitat per a aquests conceptes.  
  
4. Difusió de les activitats del grup. Seran subvencionables per aquest concepte les inscripcions en congressos i jornades del personal contractat a càrrec del projecte, la pàgina web del projecte, les publicacions del projecte d'investigació i les despeses de traducció d'aquestes, en revistes científiques, i les quotes per adhesió a associacions especialitzades.  
5. Realització de jornades científiques directament relacionades amb el projecte presentat, sempre que aquesta conselleria no haja concedit altres ajudes per a aquest mateix concepte. En tot cas, en tota la documentació oficial de les jornades haurà de quedar-ne acreditat el finançament per aquest projecte. Les despeses subvencionables per aquest apartat poden anar destinades, entre altres, als conceptes següents:  
  
a) Les despeses de viatges, manutenció i allotjament de les persones del comité científic, del comité organitzador i de ponents i conferenciants amb els límits que establisca per a aquests conceptes la normativa de la Generalitat sobre indemnitzacions per raó del servei.  
  
b) La difusió dels programes de la reunió, com ara: despeses de disseny i impressió de cartells, tríptics i programes, pàgina web i publicitat que hauran d'incloure sempre el patrocini de la Conselleria d'Innovació, Universitats, Ciència i Societat Digital de la Generalitat.  
  
c) Les despeses de ponències, conferències i altres participacions amb els límits que establisca la normativa de la Generalitat per a aquests conceptes sobre indemnitzacions per raó del servei.  
d) Les despeses de traducció i lloguer d'equips tècnics.  
e) L'edició de les ponències o les conclusions resultants.  
6. Despeses d'adquisició d'equipament cientificotècnic, incloent-hi el programari de caràcter especialitzat i destinat exclusivament a la investigació i que possibilite l'ús adequat de l'equipament adquirit. No es podran finançar equips informàtics, com ara ordinadors personals o tauletes tàctils, i només excepcionalment es podran finançar equips informàtics quan tinguen unes característiques molt específiques i siguen completament necessaris per a poder desenvolupar el projecte d'investigació, i així s'haja especificat en la memòria cientificotècnica o en un informe de seguiment cientificotècnic o final.  
  
7. Altres despeses estrictament necessàries per a executar el projecte, com ara treballs de camp, seqüenciació, microscòpia, de consultoria i serveis equivalents per a presentar les propostes en convocatòries internacionals.  
8. Costos indirectes. Despeses de funcionament de les entitats beneficiàries necessàries per a desenvolupar el projecte fins a un màxim del 5 % de l'import de la subvenció concedida per a cada anualitat.  
9. La persona investigadora sol·licitant i el personal vinculat al projecte no podran percebre remuneracions addicionals per participar en el projecte amb càrrec a aquest. Totes les despeses hauran d'estar directament relacionades amb l'execució del projecte per a poder finançar-se per aquesta subvenció.  
  
Segon. Requisits dels sol·licitants  
1. Podrà sol·licitar aquestes subvencions el personal investigador doctor que dispose, durant el termini de presentació de sol·licituds, d'una experiència des de l'obtenció del títol de doctor entre cinc i dotze anys, i dispose de vinculació contractual o laboral amb un centre d'investigació de la Comunitat Valenciana o una universitat pública valenciana.  
En el cas de les persones que hagen gaudit de permisos derivats de maternitat o paternitat segons les situacions protegides que es recullen en el règim general de la Seguretat Social o per l'atenció a persones en situació de dependència -segons el que disposa la Llei 39/2006, de 14 de desembre-; o per situació d'incapacitat temporal derivada d'una malaltia greu o una situació derivada de violència de gènere, s'ampliarà un any per cada permís de maternitat o paternitat o una situació de les esmentades, que s'hagen tingut durant el període d'experiència des de l'obtenció del títol de doctor esmentat en el paràgraf precedent.  
  
2. La persona investigadora sol·licitant amb vinculació laboral amb el centre d'investigació de la Comunitat Valenciana o la universitat pública valenciana que no comprenga tota l'execució del projecte haurà de presentar, amb la sol·licitud, una carta de compromís signada pel representant legal d'aquests en què es comprometa a formalitzar amb ella un contracte laboral que comprenga tota l'execució del projecte i que autoritze el desenvolupament en aquest centre, en cas que se li concedisca la subvenció. Les despeses d'aquesta contractació (salari i quota empresarial de la Seguretat Social) es podran finançar com un concepte de despesa de la subvenció concedida.  
3. El personal investigador contractat no podrà formar part d'altres grups d'investigació amb finançament vigent a càrrec d'aquesta conselleria per al foment de grups d'investigació emergents, consolidables o consolidats, o del programa Prometeu, ni tampoc estar gaudint d'una subvenció per a la contractació de personal investigador en fase postdoctoral, a l'empara del Programa per a la promoció de la investigació científica, el desenvolupament tecnològic i la innovació a la Comunitat Valenciana.  
4. El personal contractat amb càrrec a les subvencions per a la contractació de personal investigador doctor d'excel·lència per a desenvolupar un projecte d'R+D+I a la Comunitat Valenciana i per a contractar personal investigador doctor amb experiència internacional no podrà sol·licitar aquestes subvencions, llevat que siga beneficiari o beneficiària d'aquestes subvencions i li resten, com a màxim, en el període de presentació de sol·licituds, dotze mesos per a finalitzar el seu contracte amb càrrec a les ajudes esmentades.  
  
Tercer. Sol·licituds i documentació  
1. Les sol·licituds s'hauran de presentar dins del termini i en les formes previstes en el resolc cinqué d'aquesta resolució.  
2. La sol·licitud telemàtica, que haurà d'incloure el pressupost de despeses del projecte (dotació addicional) amb les previsions per a totes les anualitats de duració del projecte, anirà acompanyada, a més de l'imprés de la signatura del representant legal de l'entitat en matèria d'investigació, dels documents següents:  
a) Còpia del títol de doctor/a o del document en el qual se certifique el pagament de les taxes per a l'expedició del títol. En el cas d'una titulació estrangera, una traducció legal d'aquesta.  
b) Certificat del centre d'investigació o la universitat pública valenciana que acredite el vincle contractual o laboral de la persona sol·licitant.  
c) Currículum de l'investigador sol·licitant.  
d) Memòria cientificotècnica del projecte, preferentment en anglés.  
  
e) Pla de treball per a resultar adjudicatari d'una ERC grant o d'una de nivell superior de la qual s'és beneficiari, preferentment en anglés.  
  
f) Si és el cas, carta de compromís signada pel representant legal del centre d'investigació o la universitat pública valenciana, si concorren les circumstàncies previstes en l'article 38 in fine de les bases reguladores.  
  
g) Si és el cas, còpia del permís concedit d'acord amb els supòsits previstos en l'article 15.4 de les bases reguladores.  
3. A l'efecte del que disposa l'article 14.3 de l'ordre de bases, el currículum de la persona sol·licitant, la memòria cientificotècnica del projecte i el pla de treball per a resultar adjudicatari d'una ERC grant o d'una de nivell superior de la qual s'és beneficiari es consideren part integrant i contingut mínim de la sol·licitud, per la qual cosa l'absència o la falta de contingut d'aquests documents determinarà la inadmissió d'aquesta, amb una resolució prèvia, que s'haurà de dictar en els termes previstos en l'article 21 de la Llei del procediment administratiu comú de les administracions públiques.  
  
Quart. Criteris de valoració  
Les sol·licituds s'avaluaran segons els criteris i el barem següents:  
  
a) Excel·lència científica del candidat (50 %).  
- Fins a 25 punts: publicacions científiques i participació en activitats de difusió.  
- Fins a 15 punts: participació en projectes o grups d'investigació d'àmbit nacional o internacional, contractes i patents o mèrits equivalents en les seues respectives àrees de coneixement.  
- Fins a 10 punts: estades a l'estranger, premis i altres accions rellevants.  
b) Qualitat i impacte del projecte d'investigació proposat i del pla de treball (35 %).  
Fins a 15 punts: qualitat del projecte d'investigació (objectius, impactes esperats, metodologia del projecte i pla de treball).  
- Fins a 10 punts: que el projecte es trobe en la frontera de coneixement i que tinga una projecció internacional elevada.  
Fins a 10 punts: pla de treball per a concórrer a les pròximes convocatòries de subvencions de l'ERC o d'una ERC de nivell superior de la qual s'és beneficiari o beneficiària.  
c) Trajectòria internacional del candidat (15 %). Es valorarà si ha superat la fase 1 del procés d'avaluació de les subvencions ERC (starting/consolidator), si ha rebut el segell d'excel·lència en les subvencions MSCA-IF o si ha quedat seleccionat o en la reserva d'altres convocatòries nacionals i internacionals d'excel·lència que puga recollir la convocatòria respectiva (programes Juan de la Cierva, Ramón y Cajal?).  
  
Cinqué. Obligacions  
1. Els centres beneficiaris hauran de presentar una còpia dels contractes del personal contractat amb càrrec a aquesta ajuda, en els quals haurà de constar expressament la seua vinculació amb el projecte, en el termini d'un mes des de la formalització; així com de les nòmines.  
2. L'investigador contractat o la investigadora contractada podrà prestar col·laboracions complementàries en tasques docents en el centre beneficiari de l'ajuda (en el cas d'una universitat pública), o en una altra entitat, per un màxim de 80 hores anuals, a petició pròpia, i haurà de respectar, si és el cas, la normativa vigent d'incompatibilitats del personal al servei de les administracions públiques.  
  
Sisé. Justificació i seguiment científic  
1. La justificació de les ajudes es farà d'acord amb el que estableixen els articles 22 i 42 de les bases reguladores.  
2. El pressupost total aprovat de l'ajuda i les seues anualitats hauran de coincidir amb el pla de pagaments establits en la resolució de concessió. Les inversions i les despeses de cada projecte es podran fer al llarg del període d'execució sense que coincidisquen necessàriament amb aquest pla de pagaments, en el cas que s'efectue el pagament anticipat a l'entitat beneficiària.  
3. A aquests efectes, les entitats beneficiàries que, d'acord amb el que disposa l'article 23, apartats 2 i 3 de l'Ordre de bases, compten amb pagament anticipat, podran executar les actuacions del projecte i efectuar les despeses que no hagen pogut efectuar en una anualitat, en la immediatament següent.  
En tot cas, hauran de presentar la justificació econòmica anual de les despeses efectuades en cada anualitat, d'acord amb el que s'estableix en l'article 22 de les bases reguladores, i quedarà condicionat el pagament corresponent a la segona anualitat i les següents al fet que s'haja presentat prèviament la justificació econòmica de l'anualitat anterior.  
  
4. La resta d'entitats beneficiàries hauran d'executar les actuacions del projecte, fer les despeses i justificar la subvenció de conformitat amb les anualitats concedides en la resolució de concessió.  
5. També s'haurà de justificar l'ús de la subvenció concedida mitjançant el compliment de les normes de seguiment cientificotècnic, d'acord amb el que es disposa en l'article 41 de les bases reguladores.  
  
  
ANNEX IV  
  
TAULA I  
Desequilibri per raó de gènere per àrees temàtiques de l'Agència Estatal d'Investigació  
  
Àrees de coneixement %   
Dones %  
Homes Biaix de gènere  
EIT / Energia i transport 14,70 % 85,30 % 35,30  
TIC / Tecnologies de la informació i de les comunicacions 17,02 % 82,98 % 32,98  
MAT / Ciències i tecnologies de materials 17,40 % 82,60 % 32,60  
PIN / Producció industrial, enginyeria civil i enginyeries per a la societat 22,00 % 78,00 % 28,00  
CTM / Ciències i tecnologies mediambientals 26,10 % 73,90 % 23,90  
FIS / Ciències físiques 25,70 % 74,30 % 24,30  
PHA / Estudis del passat: història i arqueologia 30,40 % 69,60 % 19,60  
MLP / Ment, llenguatge i pensament 34,90 % 65,10 % 15,10  
PSI / Psicologia 69,00 % 31,00 % 19,00  
MTM / Ciències matemàtiques 36,40 % 63,60 % 13,60  
ECO / Economia 38,80 % 61,20 % 11,20  
DR / Dret 42,30 % 57,70 % 7,70  
CSO / Ciències socials 43,30 % 56,70 % 6,70  
CTQ / Ciències i tecnologies químiques 44,00 % 56,00 % 6,00  
FLA / Cultura: filologia, literatura i art 54,80 % 45,20 % 4,80  
EDU / Ciències de l'educació 44,80 % 55,20 % 5,20  
BIO / Biociències i biotecnologia 46,30 % 53,70 % 3,70  
CAA / Ciències agràries i agroalimentàries 49,00 % 51,00 % 1,00  
BME / Biomedicina 49,60 % 50,40 % 0,40  
  
  
Font: elaboració pròpia a partir de les últimes dades disponibles del Sistema Integrat d'Informació Universitària.